****

\_\_\_\_\_ napirend

**Előterjesztés   
a Nagylaposon található egri 1255/18 hrsz-ú ingatlanon kutyaiskolaként működő területre vonatkozó használati szerződés közös megegyezéssel történő megszüntetéséről**

**Tisztelt Közgyűlés!**

Kirchner Gábor a Klikkeres Képzés a Kutyákért Kutyaiskola és Állatvédő Egyesület képviselőjeként 2015-ben azzal a kéréssel fordult az önkormányzathoz, hogy a 1255/18 hrsz-ú, Egerben a Nagylaposon található ingatlan kutyafuttató melletti 1260 m2 térmértékű részét kívánja bérelni kutyaiskola működtetése érdekében (1. melléklet: tulajdoni lap; 2. melléklet: térkép). Eger Megyei Jogú Város Önkormányzata Városgazdálkodási Bizottsága 20/2015. (II.18.) számú döntésében jóváhagyta a terület bérbeadását 3 éves időtartamra.

A döntés alapján megkötött bérleti szerződés 2018. június 30. napján lejárt.

2018. májusában kérte az Egyesület a szerződés meghosszabbítását, melyet a Közgyűlés 193/2018. (V.24.) határozatában jóváhagyott, így 2018. júniusában újabb 3 éves időtartamra létrejött az újabb megállapodás. (4. melléklet: megállapodás)

Az Egyesülettől kérelem érkezett a használati szerződés közös megegyezéssel történő megszüntetésére, tekintettel arra, hogy anyagi helyzetük továbbiakban nem teszi lehetővé a kutyaiskola működtetését. A szerződés közös megegyezéssel történő megszüntetését 2018. november 30-i hatállyal kérik, hogy a jelenleg folyamatban lévő tanfolyamokat még be tudják fejezni. (3. melléklet: Kérelem)

A szerződés VI. 3. pontja értelmében lehetőség van a szerződés közös megegyezéssel történő megszüntetésére.

Az Egyesület kérelmében felajánlotta, hogy az általa az ingatlan körül létesített kerítést az önkormányzat tulajdonába adja ingyenesen. Az ingyenes tulajdonba adást Áfa fizetési kötelezettség nem terheli tekintettel arra, hogy az Egyesületnek a kerítés létesítésekor nem volt levonási lehetősége.

**Kérem a Tisztelt Közgyűlés, hogy hozza meg döntését a szerződés közös megegyezéssel történő megszüntetésével kapcsolatban.**

Eger, 2018. 10. 04.

**Martonné Adler Ildikó**

Alpolgármester

**Határozati javaslat:**

**Eger Megyei Jogú Város Önkormányzata Közgyűlése hozzájárul az egri 1255/18 hrsz-ú ingatlanra vonatkozó, a Klikkeres Képzés a Kutyákért Kutyaiskola és Állatvédő Egyesülettel 2018. június 18. napján az egri 1255/18 hrsz-ú ingatlan 1260 m2 területű részére kötött megállapodás közös megegyezéssel történő megszüntetéséhez 2018. november 30. napjával. Továbbá hozzájárul az ingatlanon az Egyesület által létesített kerítés térítésmentes Önkormányzati tulajdonba vételéhez (áfa fizetési kötelezettség nem keletkezik).**

**A Közgyűlés felhatalmazza a Polgármestert a szükséges dokumentumok aláírására.**

**Felelős: Dr. Kovács Luca Jegyző megbízásából:**

**Szűcs Tamás Vagyongazdálkodási csoportvezető**

**Dr. Bánhidy Péter Aljegyző, Jogi Irodavezető**

**Határidő: 2018. november 30.**